smcproject/ml-wiki-sentences huggingface dataset:
അൽ റഷീദ് കുടുംബത്തിൽനിന്ന് 1902ൽ റിയാദ് മേഖല പിടിച്ചെടുത്തുകൊണ്ടായിരുന്നു ഇതിനുള്ള തുടക്കം.
അൽഅഷ, അൽഖ്വതീഫ്, നജദ്, ഹിജാസ് പ്രവിശ്യകൾ കൂടി പിടിച്ചെടുത്ത് 1913നും 1923നും ഇടക്ക് പുതിയ സാമ്രാജ്യം പടുത്തുയർത്തി.
1926ൽ നജദിലെ രാജാവായി അബ്ദുൽ അസീസ് അൽ സൗദ് പ്രഖ്യാപിക്കപ്പെട്ടു.
പിന്നാലെ ഹിജാസിലെ ഭരണാധികാരം കൂടി സൗദിന്റെ കൈകളിലെത്തി.
1927 മെയ് 20നു ജിദ്ദയിൽ ബ്രിട്ടീഷുകാരുമായുണ്ടാക്കിയ സമാധാന ഉടമ്പടിക്ക് ശേഷം പൂർണ്ണ സ്വാതന്ത്ര്യം ലഭിച്ചതോടെ 1932ൽ ഇന്നത്തെ സൗദി അറേബ്യ പിറന്നു.
1953 ൽ മരണം വരെ അദ്ദേഹം രാജാവായി തുടർന്നു.
സൗദി അറേബ്യയുടെ രാഷ്ട്ര പിതാവ് കൂടി ആണ് അബ്ദുൽ അസീസ് രാജാവ് .
സൗദ് ഇബ്ൻ അബ്ദുൽ അസീസ്‌ (1953-1964) സൗദ്‌ രാജാവ്‌
അബ്ദുൽ അസീസ്‌ രാജാവിന്റെ മരണ ശേഷം രാജാവായി അധികാരത്തിൽ വന്നത് അദ്ദേഹത്തിന്റെ രണ്ടാമത്തെ മകനായ സൗദ്‌ ബിൻ അബ്ദുൽ അസീസ്‌ ( ജനനം - 1902 , മരണം - 1969 ) ആണ്.
1953 മുതൽ 1964 വരെ പതിനൊന്നു വർഷം സൗദ്‌ രാജാവ് സൗദി അറേബ്യയിൽ അധികാരത്തിലിരുന്നു.
തന്റെ അർദ്ധസഹോദരനായിരുന്ന ഫൈസൽ രാജകുമാരനുമായി രാജാധികാരത്തെ ചൊല്ലി നിരന്തരം ശത്രുത നിലനിന്നിരുന്നു.
സൗദ് തന്റെ ഭരണകാലത്ത് ഭരണ തലത്തിൽ ധാരാളം പുരോഗതികൾ വരുത്തിയിട്ടുണ്ട്.
റിയാദിലുള്ള കിംഗ്‌ സൗദ്‌ സർവകാലശാല അദ്ദേഹത്തിന്റെ കാലത്ത് 1957 -ൽ തുടങ്ങിയതാണ്‌ .
അന്താരാഷ്ട്ര തലത്തിൽ തന്റെ വ്യക്തി മുദ്ര പതിപ്പിച്ചു കൊണ്ട് 1957 -ൽ അമേരിക്കയിലേക്ക് ആദ്യമായി സന്ദർശനം നടത്തിയ സൗദി അറേബ്യയിലെ  രാജാവാണ് സൗദ്‌ .
1962 -ൽ സൗദ്‌ രാജാവ്‌ ആദ്യമായി അന്താരാഷ്ട്ര ഇസ്ലാമിക് സമ്മേളനം നടത്തി.
1962ൽ നടന്ന അന്താരാഷ്ട്ര ഇസ്ലാമിക് സമ്മേളനത്തിൽ വെച്ചാണ് മക്ക ആസ്ഥാനമായി മുസ്ലിം വേൾഡ് ലീഗ് എന്ന സംഘടനക്ക്  രൂപം നൽകിയത്.
ഇപ്പോൾ ലോകത്തെങ്ങുമുള്ള മുസ്ലിംകളെ പ്രതിനിധാനം ചെയ്യുന്ന  ഒരു സ്വതന്ത്ര അന്തർദേശീയ പ്രസ്ഥാനമാണ് റാബിത്വത്തുൽ ആലമിൽ ഇസ്ലാമി (മുസ്ലിം വേൾഡ് ലീഗ്).
1969 -ൽ സൗദ്‌ രാജാവ്‌ മരണപ്പെട്ടു.
തുടർന്ന് മക്കയിലെ മസ്ജിദുൽ ഹറമിൽ വെച്ച് നടന്ന മയ്യിത്ത് നിസ്‌കാരത്തിന് ശേഷം മൃതദേഹം റിയാദിലെ ഊദ് ഖബർസ്ഥാനിൽ മറവുചെയ്തു.
രാഷ്ട്ര പിതാവ് അബ്ദുൽ അസീസ് രാജാവ്, സൗദ്‌ രാജാവിന്റെ സഹോദരങ്ങളായ ഫൈസൽ രാജാവ്, ഖാലിദ് രാജാവ് എന്നിവരെയും ഇവിടെതന്നെയാണ് മറവ് ചെയ്തിട്ടുള്ളത്.
അഞ്ച് ഏക്കറോളം വിസ്തൃതിയുള്ള ഈ ഖബറിസ്ഥാനിൽ തന്നെയാണ് സൗദി രാജ കുടുംബാംഗങ്ങളെ മറവു ചെയ്യാറുള്ളത് .
ഫൈസൽ ഇബ്ൻ അബ്ദുൽ അസീസ്‌ (1964-1975) ഫൈസൽ രാജാവ്‌ അമേരിക്കൻ പ്രസിഡണ്ട്‌ ആയിരുന്ന റിച്ചാർഡ് നിക്സൺ , ഭാര്യ എന്നിവരോടൊപ്പം
1964 മുതൽ 1975 വരെ ആധുനിക സൗദി അറേബ്യയുടെ ഭരണം ഫൈസൽ രാജാവിന്റെ കീഴിലായിരുന്നു.
സൗദ് രാജാവിന് ശേഷം രാജാവായി വന്ന ഇദ്ദേഹത്തിന്റെ പൂർണ നാമം ഫൈസൽ ഇബ്ൻ അബ്ദുൽ അസീസ്‌ അൽ-സൗദ് എന്നാണ്.
ഇദ്ദേഹത്തിന്റെ ഭരണ കാലത്താണ് സൗദി അറേബ്യയിൽ ആദ്യമായി സാമ്പത്തിക രംഗത്തും വിദേശ നയങ്ങളിലും കാതലായ മാറ്റങ്ങൾ വരുത്തിയത്.
ഇസ്ലാമുകൾക്കുവേണ്ടിയുള്ള പ്രവർത്തനം, കമ്മ്യൂണിസ്റ്റ് വിരുദ്ധത എന്നിവയായിരുന്നു അദ്ദേഹത്തിന്റെ പ്രധാന ഭരണ അജണ്ടകൾ
ഓർഗനൈസേഷൻ ഓഫ് ഇസ്ലാമിക് കോൺഫറൻസ് (ഒ.ഐ.സി) രൂപവത്കരണത്തിന് മുൻകൈയെടുത്തത് ഫൈസൽ രാജാവാണ്.
1971 -ൽ നിലവിൽവന്ന ഈ സംഘടനയിൽ 40 രാഷ്ട്രങ്ങൾ അംഗങ്ങളാണ് .
ഫൈസൽ രാജാവിന്റെ കാലത്ത് 1960 - 1970 വർഷങ്ങളിൽ മധ്യ പൗരസ്ഥ ദേശത്തെ മുഴുവൻ കലാപ കലുഷിതമാക്കിക്കൊണ്ട് അറബ്-ഇസ്രയേൽ യുദ്ധം നടന്നു.
ഫൈസൽ രാജാവിന്റെ തന്ത്രപരമായ ഇടപെടൽ മൂലം യുദ്ധാനന്തരം എണ്ണ മേഖലയിൽ  ഉണ്ടായ വലിയ പ്രതിസന്ധി തരണം ചെയ്യാൻ സാധിച്ചു.
അദ്ദേഹത്തിന്റെ ഭരണകാലഘട്ടം സൗദികൾക്ക് പൊതുവേ മതിപ്പുളവാക്കിയ ഒരു സമയം തന്നെയായിരുന്നു .
1975 -ലെ ഒരു മാർച്ച്‌ 25-നു് അദ്ദേഹം മരുമകനായ ഫൈസൽ ബിൻ മുസഇദിനാൽ കൊലചെയ്യപ്പെട്ടു.
ഖാലിദ്‌ ഇബ്ൻ അബ്ദുൽ അസീസ്‌ അൽ സൗദ് (1975-1982) ഖാലിദ്‌ രാജാവ്‌
1975 മുതൽ 1982 വരെ സൗദി അറേബ്യയുടെ ഭരണം ഖാലിദ്‌ ഇബ്ൻ അബ്ദുൽ അസീസ്‌ രാജാവ് ആണ് നിർവഹിച്ചത്.
തന്റെ ഭരണ കാലത്ത് രാജ്യത്ത് കായിക, അടിസ്ഥാന സൗകര്യ മേഖലകളിൽ നിരവധി വികസന പ്രവർത്തനങ്ങൾ ഖാലിദ്‌ രാജാവ്‌  നടത്തിയിട്ടുണ്ട്.
രാജ്യത്ത് ഏതാണ്ട് എല്ലാ മേഖലകളിലും അഭിവൃദ്ധി നേടിയ കാലമാണ് ഖാലിദ്‌ രാജാവിന്റെ ഭരണ കാലം.
പേർഷ്യൻ ഗൾഫിന്റെ തീരത്തുള്ള ആറ് രാജ്യങ്ങൾ ചേർന്ന് രൂപീകരിച്ച രാജ്യാന്തര സഹകരണ പ്രസ്ഥാനമായ ഗൾഫ് സഹകരണ കൗൺസിൽ (ജി.സി.സി) യുടെ സ്ഥാപകനാണ് ഖാലിദ്‌ രാജാവ്‌ .
റിയാദ് ആസ്ഥാനമായി 1981 മേയ് 25 നു രൂപീകരിക്കപ്പെട്ട ഈ സംഘടനയുടെ അംഗരാജ്യങ്ങൾ സൗദി അറേബ്യ, യു.എ.ഇ.
, ഒമാൻ , കുവൈത്ത് , ഖത്തർ , ബഹറൈൻ എന്നിവയാണ്.
ലോകത്തിൽ സമാധാനവും സഹകരണവും നടപ്പാക്കാൻ ശ്രമിക്കുന്നവർക്കായി ഐക്യരാഷ്ട്രസഭ നൽകുന്ന സ്വർണ്ണ മെഡലിന് ഖാലിദ് രാജാവ് അർഹനായിട്ടുണ്ട് .
1913 -ൽ സൗദി അറേബ്യൻ തലസ്ഥാനമായ റിയാദിൽ ആണ് ഖാലിദ് രാജാവ് ജനിച്ചത്.
13 ജൂൺ 1982 -ന് ഹൃദായാഘാതം മൂലം അദ്ദേഹം അന്തരിച്ചു .
ഫഹദ്‌ ബിൻ അബ്ദുൽ അസീസ്‌ (1982-2005) ഫഹദ്‌ രാജാവ്‌
ഖാലിദ് രാജാവിന് ശേഷം സൗദി അറേബ്യയുടെ ഭരണാധികാരിയായി 1982 ജൂൺ മാസത്തിലാണ് ഫഹദ് രാജാവ് സിംഹാസനത്തിലെത്തുന്നത്.
അതു വരെ കിരീടാവകാശി എന്ന നിലയിൽ സൗദി അറേബ്യയുടെ സാമൂഹിക നവീകരണത്തിന്റെ പ്രതിനിധി ആയിരുന്ന ഫഹ്‌ദ്‌ ഔദ്യോഗികമായി രാജാവായി.
തുടർന്നു 1956 -ൽ ഖാദിമുൽ ഹറമൈനി ശരീഫൈനി (ഇരു വിശുദ്ധ ഹറമുകളുടെയും സേവകൻ) എന്ന സ്ഥാനപ്പേര് ഫഹദ് രാജാവ് തന്റെ പേരിനോട് ചേർത്തു.
ഇരു വിശുദ്ധ ഹറമുകളുടെയും സേവകൻ എന്ന പേര് സൗദി അറേബ്യയിൽ ഭരണത്തിലിരിക്കുന്ന രാജാക്കാന്മാർ തങ്ങളുടെ പേരിനോട് ചേർത്ത് ഇപ്പോഴും ഉപയോഗിക്കുന്നു.
അമേരിക്കൻ ഐക്യനാടുകളുമായി വളരെ അടുത്ത ബന്ധം സ്ഥാപിച്ചത് ഫഹദ് രാജാവിന്റെ കാലത്തായിരുന്നു.
ധാരാളം സൈനിക കരാറുകളും മറ്റും ഇക്കാലത്ത് ഒപ്പു വെക്കുകയുണ്ടായി കുവൈത്തിന്റെ മോചനത്തിനായി അമേരിക്കയെയും സഖ്യസേനയെയും വിളിച്ചു വരുത്തിയതും സൗദി അറേബ്യയിൽ അമേരിക്കൻ സേനക്ക് സൈനിക ക്യാമ്പ് അനുവദിച്ചതും ഇക്കാലത്താണ്.
90 ദശലക്ഷം അമേരിക്കൻ ഡോളർ മുതൽ വരുന്ന അൽ-യമാമ ആയുധക്കരാർ ഒപ്പു വെച്ചത് ഫഹദ് രാജാവിന്റെ കാലഘട്ടത്തിലാണ് .
സ്ക്കൂളുകളും , ആശുപത്രികളും നിർമ്മിക്കാൻ വകവെച്ചിരുന്ന തുക ആയുധങ്ങൾക്കു വേണ്ടി ചിലവഴിച്ചത് ധാരാളം വിവാദങ്ങൾ ക്ഷണിച്ചു വരുത്തിയിരുന്നു.
1995 -ൽ കടുത്ത ഹൃദയാഘാതമുണ്ടായതിനെ തുടർന്ന് ഫഹദ് രാജാവിന്റെ ആരോഗ്യ നില ഏറെ വഷളായി.
അതിനുശേഷം രാജ്യ കാര്യങ്ങളിൽ ഫഹദ് ശ്രദ്ധിച്ചിരുന്നില്ല.
പിന്നീട് ന്യുമോണിയ ബാധയെ തുടർന്ന് 2005 -ൽ രാജാവിനെ റിയാദിലെ കിംഗ് ഫൈസൽ സ്പെഷ്യലിസ്റ്റ് ആശുപത്രിയിൽ പ്രവേശിപ്പിക്കുകയും തുടർന്ന് മരണപ്പെടുകയും ചെയ്തു .
അബ്ദുള്ള ബിൻ അബ്ദുൽ അസീസ്‌ (2005-2015 ) അബ്ദുള്ള രാജാവ്‌
മുൻ ഭരണാധികാരി ഫഹദ് ബിൻ അബ്ദുൽ അസീസിന്റെ നിര്യാണത്തെ തുടർന്ന് 2005 -ലാണ് അബ്ദുള്ള രാജാവ് സ്ഥാനമേറ്റത്.
അതിനു മുമ്പ് 1995 -ൽ ശാരീരികമായി ക്ഷീണിച്ച ഫഹദ് രാജാവിനുവേണ്ടി അന്ന് കിരീടാവകാശിയായിരുന്ന അബ്ദുള്ള രാജകുമാരനാണ് രാജ്യം ഭരിച്ചത്.
സൗഹൃദത്തിനും സഹവർത്തിത്വത്തിനും പ്രാധാന്യം നൽകിയ അബ്ദുള്ള രാജാവ് നിരവധി സന്ധിസംഭാഷണങ്ങൾക്കും സൗഹൃദ സന്ദർശനങ്ങൾക്കും സൗദിക്കകത്തും പുറത്തും വേദി ഒരുക്കുകയുണ്ടായി.
ആഗോള സാമ്പത്തിക രംഗം ലോകത്തെല്ലായിടത്തും ആടിയുലയുമ്പോഴും രാജ്യത്തിന്റെ വിവിധ മേഖലകളിൽ തുടക്കംകുറിച്ച ഭീമൻ പദ്ധതികളുടെയും സാമ്പത്തിക നഗരങ്ങളുടേയും നടത്തിപ്പ് തുടരുമെന്ന് പ്രഖ്യാപിച്ച രാജാവ് വിദേശികൾ ഉൾപ്പെടെയുള്ള രാജ്യത്തെ ജോലിക്കാരുടെ തൊഴിൽ ഭദ്രതയും ഉറപ്പവരുത്തുകയും ചെയ്തു.
സൗദി കൂടിയാലോചന സമിതിയായ ശൂറാ കൗൺസിലിൽ സ്ത്രീകൾക്ക് അംഗത്വം നൽകാനും മുസ്ലിം കൗൺസിലിൽ അവർക്ക് വോട്ട് ചെയ്യാനും സ്വയം നാമനിർദ്ദേശം ചെയ്യാനുമുള്ള സുപ്രധാന തീരുമാനങ്ങൾ  അബ്ദുള്ള രാജാവ് അടുത്ത കാലത്ത് അനുമതി നൽകിയവയാണ് .
അബ്ദുള്ള രാജാവിന്റെ ഭരണം തുടരുമ്പോൾ സമ്പദ്‌സമൃദ്ധമായ പുരോഗതി രാജ്യത്ത് നടക്കുന്നുണ്ട്.
പുതിയ കണക്കുകൾ പ്രകാരം അബ്ദുള്ള രാജാവ് അറബ് രാഷ്ട്ര നേതാക്കളിൽ ഏറ്റവും ജനപ്രിയനായ ഭരണാധികാരിയാണ്.
അമേരിക്കയിലെ ജോർജ് ടൗൺ സർവകലാശാലയിലെ പ്രിൻസ് അൽ വലീദ് ബിൻ തലാൽ സെൻറർ ഫോർ മുസ്ലിം -ക്രിസ്റ്റ്യൻ അണ്ടർസ്റ്റാൻറിങ്ങുമായി ചേർന്ന് ജോർദാനിലെ റോയൽ സെൻറർ ഫോർ ഇസ്ലാമിക് റിസർച്ച് ആൻറ് സ്റ്റഡീസ് 2011 -ലും 2012 -ലും നടത്തിയ പഠനത്തിലും അബ്ദുല്ല രാജാവിനെ ജനസ്വാധീനമുള്ള 500 മുസ്ലിം നേതാക്കളിൽ  നിന്നും ഏറ്റവും സ്വാധീനമുള്ള വ്യക്തിയായി തെരഞ്ഞെടുത്തു .
ഫോബ്സ് മാസിക തയ്യാറാക്കിയ ലോകത്തിലെ ഏറ്റവും ശക്തരായ ഭരണാധികാരികളുടെ പട്ടികയിൽ അബ്ദുള്ള രാജാവിന്റെ പേര് ഏഴാം സ്ഥാനത്താണ് .
2015 ജനുവരി 15 ന് അബ്ദുള്ള രാജാവ് അന്തരിച്ചു.
സൽമാൻ ബിൻ അബ്ദുൾഅസീസ് അൽ സൗദ് ഇതും കാണുക സൗദി അറേബ്യ അവലംബം
ബസ്ബൂസ
ബസ്ബൂസ ഒരു അറബിക് മധുരപലഹാരമാണ്.
( Basbousa) മധുര പാനീയത്തിൽ റവ കൊണ്ടുണ്ടാക്കിയ ഉണ്ട മുക്കി വച്ച രീതിയിൽ ആണ് ഈ പലഹാരം.
ഇതൊരു ഈജിപ്ഷ്യൻ വിഭവമാണ്.
അറബ് രാജിയങ്ങളിൽ ഇത് പ്രശസ്തമാണ് .
ഒരു ഭാഷ്യം ഇത് ഓട്ടോമാൻ സാമ്രാജ്യ കാലത്ത് ഉണ്ടായത് എന്നാണ്..
Names Basbousa in the Middle East , the Balkans , North Africa , East Africa topped with almonds Vegan basbousa (egg replaced by apple sauce)
Pastūsha (sometimes stylized as pastūçha ) is a variant of basbousa that originated in Kuwait in the 2010s.
Like basbousa, it is made from semolina soaked in sweet syrup .
It is characterized by the addition of finely ground pistachios and orange flower water.
Basbousa bil ashta : a Levantine variation of basbousa filled with ashta cream in the middle.
Vegan Basbousa : Basbusa is also available in vegan form using apple sauce to bind the base mix together instead of dairy and eggs.
Basbousa eem Tapuzim : Israeli variation from the coastal region, it is flavored with orange juice.
Basbousa bil Tamr : Libyan variant of basbousa where date spread is being added between two layers of the basbousa.
Tishpishti or Tichpichtil is a Sephardic Jewish variant.
The name derives from the Turkish phrase "Tez Pişti," meaning "cooked quickly."
Qizha : Palestinian variant of basbousa with nigella seeds paste called Qizha .
Hilbeh : Palestinian variant of basbousa flavoured with fenugreek seeds.
Aflatoon : South Asian variant, made with semolina , eggs, dry fruits, powder milk, and sugar syrup References
ഹാലിഫാക്സ് ഇംഗ്ലീഷ് വിലാസം https://ml.wikipedia.org/wiki/Halifax
കാനഡയിലെ നോവാ സ്കോട്ടിയ സംസ്ഥാനത്തിന്റെ തലസ്ഥാനമാണ് ഹാലിഫാക്സ് മുനിസിപ്പാലിറ്റി.
കാനഡയിൽ അറ്റ്ലാന്റിക് സമുദ്ര തീരങ്ങളിലുള്ള നഗരങ്ങളിൽ ഏറ്റവും ജനസംഖ്യ കൂടിയയിടമാണിത്.
കാനഡയിലെ ഒരു പ്രധാന സാമ്പത്തിക കേന്ദ്രമായ ഈ നഗരപ്രാന്തങ്ങളിൽ കൃഷി , മത്സ്യബന്ധനം , ഖനനം എന്നിവയോടനുബന്ധിച്ച ധാരാളം വ്യവസായങ്ങളുണ്ട്.
ലോകത്തിലെ തന്നെ വളരെ വലിയ ഒരു സ്വാഭാവിക തുറമുഖവും ഇവിടെയുണ്ട്.
2021 ലെ സെൻസസ് പ്രകാരം, മുനിസിപ്പൽ ജനസംഖ്യ 439,819 ആയിരുന്ന ഇവിടെ, നഗരപ്രദേശത്ത് 348,634 ആളുകൾ വസിക്കുന്നു.
പ്രാദേശിക മുനിസിപ്പാലിറ്റിയിൽ 1996-ൽ സംയോജിപ്പിക്കപ്പെട്ട ഹാലിഫാക്സ്, ഡാർട്ട്മൗത്ത്, ബെഡ്ഫോർഡ്, ഹാലിഫാക്സ് കൗണ്ടി എന്നീ നാല് മുൻസിപ്പാലിറ്റികൾ ഉൾപ്പെടുന്നു.
അറ്റ്ലാന്റിക് കാനഡയിലെ ഒരു പ്രധാന സാമ്പത്തിക കേന്ദ്രമായ ഹാലിഫാക്‌സ്, സർക്കാർ സേവനങ്ങളും സ്വകാര്യ മേഖലാ കമ്പനികളും വലിയ തോതിൽ കേന്ദ്രീകരിച്ചിരിക്കുന്ന ഒരു പ്രദേശമാണ്.
ദേശീയ പ്രതിരോധ വകുപ്പ്, ഡൽഹൗസി യൂണിവേഴ്സിറ്റി , നോവ സ്കോട്ടിയ ഹെൽത്ത് അതോറിറ്റി, സെന്റ് മേരീസ് സർവ്വകലാശാല , ഹാലിഫാക്സ് ഷിപ്പ്‌യാർഡ്, സർക്കാരിൻറെ വിവിധ തലങ്ങൾ, ഹാലിഫാക്സ് തുറമുഖം എന്നിവയാണ് പ്രധാന തൊഴിൽദാതാക്കളും സാമ്പത്തിക സ്രോതസുകളും.
കൃഷി, മത്സ്യബന്ധനം , ഖനനം , വനം, പ്രകൃതിവാതകം എന്നിവ മുനിസിപ്പാലിറ്റിയുടെ ഗ്രാമപ്രദേശങ്ങളിൽ കാണപ്പെടുന്ന പ്രധാന വരുമാന മാർഗ്ഗങ്ങളാണ്.
മിക്‌മാക് ജനതയുടെ പരമ്പരാഗത പൂർവ്വിക വാസപ്രദേശമായ മിക്മാക്കിയിലാണ് ഹാലിഫാക്സ് സ്ഥിതി ചെയ്യുന്നത്.
1400 കളിലും 1500 കളിലും മത്സ്യബന്ധന വ്യവസായം സ്ഥാപിക്കുന്നതിനായി വടക്കേ അമേരിക്കയിൽ യൂറോപ്യൻ വംശജർ എത്തിച്ചേരുന്നതിനു മുമ്പുള്ള കാലഘട്ടത്തിൽ മിക്മാക് ജനത നോവ സ്കോട്ടിയ , ന്യൂ ബ്രൺസ്വിക്ക് , പ്രിൻസ് എഡ്വേർഡ് ദ്വീപ് എന്നിവിടങ്ങളിൽ താമസിച്ചിരുന്നു.
ഹാലിഫാക്‌സിന്റെ മിക്മാക്ക് നാമമായ Kjipuktuk, "che-book-take" എന്നാണ് ഉച്ചരിക്കപ്പെടുന്നത്.
മിക്മാക് ഭാഷയിൽ "വലിയ തുറമുഖം" എന്നാണ് ഈ പേരിന്റെ അർത്ഥം.
ഈ മേഖലയിലെ ആദ്യത്തെ സ്ഥിരമായ യൂറോപ്യൻ വാസകേന്ദ്രം ഹാലിഫാക്സ് ഉപദ്വീപിലായിരുന്നു.
1749-ൽ ഹാലിഫാക്‌സിന്റെ രണ്ടാം പ്രഭുവിന്റെ പേരിലുള്ള ഹാലിഫാക്‌സ് നഗരത്തിന്റെ സ്ഥാപനം, കൊളോണിയൽ തലസ്ഥാനത്തെ അന്നപോളിസ് റോയലിൽ നിന്ന് മാറ്റി സ്ഥാപിക്കുന്നതിലേക്ക് നയിച്ചു.
ഹാലിഫാക്‌സിന്റെ സ്ഥാപനം ഫാദർ ലെ ലൗട്ടർ യുദ്ധത്തിന്റെ തുടക്കമിട്ടു.
1749 ജൂൺ 21-ന് എഡ്വേർഡ് കോൺവാലിസ് 13 ഗതാഗത സംവിധാനങ്ങളും ഒരു യുദ്ധസന്നാഹവുമായി ഹാലിഫാക്സ് സ്ഥാപിക്കാൻ എത്തിയതോടെയാണ് യുദ്ധം ആരംഭിച്ചത്.
ഏകപക്ഷീയമായി ഹാലിഫാക്‌സ് സ്ഥാപിക്കുക വഴി, ഫാദർ റാലെസ് യുദ്ധത്തിനുശേഷം ബ്രിട്ടീഷുകാർ മിക്മാകുമായി 1726 ൽ ഒപ്പുവച്ചു മുൻ ഉടമ്പടികൾ ലംഘിക്കുകയായിരുന്നു.
കോൺവാലിസ് 1,176 കുടിയേറ്റക്കാരെയും അവരുടെ കുടുംബങ്ങളെയും ഈ പ്രദേശത്തേയ്ക്ക് കൊണ്ടുവന്നു.
പുതിയ പ്രൊട്ടസ്റ്റന്റ് സെറ്റിൽമെന്റുകൾക്ക് നേരെയുള്ള മിക്മാക്, അക്കാഡിയൻ, ഫ്രഞ്ച് ആക്രമണങ്ങളിൽ നിന്ന് സംരക്ഷിക്കുന്നതിനായി, ആധുനിക റീജിയണൽ മുനിസിപ്പാലിറ്റിയിലെ എല്ലാ പ്രദേശങ്ങളും ഉൾക്കൊള്ളുന്ന ഹാലിഫാക്സ് (സിറ്റാഡൽ ഹിൽ) (1749), ബെഡ്ഫോർഡ് (ഫോർട്ട് സാക്ക്വില്ലെ) (1749), ഡാർട്ട്മൗത്ത് (1750), ലോറൻസ്ടൗൺ (1754) എന്നിവിടങ്ങളിൽ ബ്രിട്ടീഷ് കോട്ടകൾ സ്ഥാപിച്ചു.
അമേരിക്കൻ വിപ്ലവകാലത്ത് നോവ സ്കോട്ടിയയിലെ ലുനെൻബർഗിൽ നിന്ന് കുടിയേറിയ നോവ സ്കോട്ടിയയിലെ ഫ്രഞ്ച് വില്ലേജിലെ ഫ്രഞ്ച് ഭാഷ സംസാരിക്കുന്ന വിദേശ പ്രൊട്ടസ്റ്റന്റുകാരാണ് സെന്റ് മാർഗരറ്റ്സ് ബേയിൽ ആദ്യമായി താമസമാക്കിയത്.
യുദ്ധോപകരണങ്ങളുമായി സഞ്ചരിച്ചിരുന്ന ഫ്രഞ്ച് ചരക്ക് കപ്പലായ SS മോണ്ട്-ബ്ലാങ്ക്, അപ്പർ ഹാലിഫാക്‌സ് ഹാർബറിനും ബെഡ്‌ഫോർഡ് ബേസിനും ഇടയിലുള്ള "ദി നാരോസ്" എന്ന ഭാഗത്തുവച്ച് ബെൽജിയൻ റിലീഫ് കപ്പൽ SS ഇമോയുമായി കൂട്ടിയിടിച്ചതോടെ 1917 ഡിസംബറിൽ കനേഡിയൻ ചരിത്രത്തിലെ ഏറ്റവും വലിയ ദുരന്തങ്ങളിലൊന്ന് അഭിമുഖീകരിച്ചു.
തത്ഫലമായുണ്ടായ, ഹാലിഫാക്‌സ് സ്‌ഫോടനം എന്നറിയപ്പെടുന്ന സ്ഫോടനം, ഹാലിഫാക്‌സിലെ റിച്ച്‌മണ്ട് ജില്ലയെ തകർക്കുകയും ഏകദേശം 2,000 പേർ കൊല്ലപ്പെടുകയും 9,000 പേർക്ക് പരിക്കേൽക്കുകയും ചെയ്തു.
ആണവായുധങ്ങൾ വികസിപ്പിക്കുന്നതിന് മുമ്പ് നടന്ന ഏറ്റവും വലിയ കൃത്രിമ സ്ഫോടനമായിരുന്നു ഇത്.
ബോസ്റ്റണിൽ നിന്ന് കാര്യമായ സഹായം ലഭിക്കുകയും രണ്ട് തീരദേശ നഗരങ്ങൾ തമ്മിലുള്ള ബന്ധം ശക്തിപ്പെടുത്തുന്നതിനിടയാക്കുകയും ചെയ്തു.
ഹാലിഫാക്‌സ് നഗരപ്രദേശത്തെ നാല് മുനിസിപ്പാലിറ്റികൾ 1970-കളുടെ അവസാനം മുതൽ മെട്രോപൊളിറ്റൻ അതോറിറ്റി മുഖേനയുള്ള സേവന വിതരണം ഏകോപിപ്പിച്ചിരുന്നുവെങ്കിലും പ്രവിശ്യാ സർക്കാർ ഹാലിഫാക്‌സ് കൗണ്ടിയിലേയ്ക്ക് എല്ലാ മുനിസിപ്പൽ ഗവൺമെന്റുകളേയും സംയോജിപ്പിച്ച് ഹാലിഫാക്‌സ് റീജിയണൽ മുനിസിപ്പാലിറ്റി രൂപീകരിക്കുന്ന 1996 ഏപ്രിൽ 1 വരെയുള്ള കാലംവരെ ഇവ സ്വതന്ത്ര നഗരങ്ങളും പട്ടണങ്ങളുമായി തുടർന്നു.
മുനിസിപ്പൽ അതിർത്തിയിൽ ഇപ്പോൾ നിരവധി ഫസ്റ്റ് നേഷൻ റിസർവുകൾ ഒഴികെയുള്ള മുഴുവൻ ഹാലിഫാക്സ് കൗണ്ടിയും ഉൾപ്പെടുന്നു.
ഇതും കാണുക Boston–Halifax relations Halifax (electoral district) , a federal electoral district since Confederation Halifax Regional Search and Rescue Halifax West , a federal electoral district since 1979 List of municipalities in Nova Scotia കുറിപ്പുകൾ അവലംബം കൂടുതൽ വായനയ്ക്ക് Laffoley, Steven (2007).
Hunting Halifax: In Search of History, Mystery and Murder .
Pottersfield Press.
ISBN 978-1895900934 .
{{ cite book }} : Invalid | ref=harv ( help ) ബാഹ്യ ലിങ്കുകൾ Halifax, Nova Scotia വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് Travel ഗൈഡ് വിക്കിവൊയേജിൽനിന്ന് ഔദ്യോഗിക വെബ്സൈറ്റ് Photographs of historic monuments in Halifax Regional Municipality Archived 2012-04-30 at the Wayback Machine .
{{Navboxes|list =
കാനഡയുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഫൂലൻ ദേവി ഇംഗ്ലീഷ് വിലാസം https://ml.wikipedia.org/wiki/Phoolan_Devi
ഇന്ത്യയിലെ മദ്ധ്യപ്രദേശിലെ ചമ്പൽകാടുകളിലെ കൊള്ളക്കാരിയും പിന്നീട് ഇന്ത്യൻ പാർമെന്റ് അംഗവുമായി പ്രവർത്തിച്ച വ്യക്തിയാണ് ഫൂലൻ ദേവി (10 ആഗസ്റ്റ് 1963 – 25 ജൂലൈ 2001).
തട്ടിക്കൊണ്ട് പോകൽ, കൂട്ടക്കൊലപാതകം തുടങ്ങി നിരവധി കേസുകളിൽ പ്രതിയായിരുന്ന ഫൂലൻ ദേവി 1983 ഫെബ്രുവരിയിൽ കീഴടങ്ങി.
1994ൽ ഉത്തർപ്രദേശിലെ മുലായം സിങ്ങ് യാദവ് സർക്കാർ ഫൂലൻ ദേവിയ്ക്കെതിരെയുള്ള എല്ലാ കേസുകളും പിൻവലിച്ച് കുറ്റ വിമുക്തയാക്കി.
പന്ത്രണ്ടാം ലോകസഭ തിരഞ്ഞെടുപ്പിൽ ഉത്തർപ്രദേശിലെ മിർസാപ്പൂരിൽ സമാജ്‍വാദി പാർട്ടി സ്ഥാനാർത്ഥിയായി മത്സരിച്ച് ജയിച്ച് ലോകസഭയിലെത്തി.
25 ജൂലൈ 2001 ന് ഫൂലൻ ദേവിയെ മുഖം മറച്ച മൂന്ന് അക്രമികൾ വെടിവെച്ച് കൊന്നു.
പുറംകണ്ണികൾ A collection of links related to Phoolan Devi .
Crime Library article on Phoolan Devi
ഒന്നാം നിഖ്യാ സൂനഹദോസ്
ക്രൈസ്തവ ചരിത്രത്തിൽ നിർണ്ണായകമായിത്തീർന്ന ഒരു മതനേതൃസമ്മേളനം അഥവാ സൂനഹദോസ് ആയിരുന്നു നിഖ്യായിലെ ഒന്നാമത്തെ സൂനഹദോസ് അഥവാ ഒന്നാം നിഖ്യാ സൂനഹദോസ് .
ലോകത്തിലെ ബഹുഭൂരിപക്ഷം ക്രൈസ്തവ സഭകളും ഈ സൂനഹദോസിനെ ആധികാരികമായി കണക്കാക്കുന്നവയാണ്.
റോമാ ചക്രവർത്തി കോൺസ്റ്റാന്റൈൻ ഒന്നാമന്റെ നിർദ്ദേശപ്രകാരം ക്രി.
325ൽ സാമ്രാജ്യത്തിലെ ബിഥിനിയാ പ്രദേശത്തെ നിഖ്യാ ( ഗ്രീക്ക് : Νίκαια ) എന്ന പട്ടണത്തിലാണ് ക്രൈസ്തവ സഭയിലെ ബിഷപ്പുമാർ പങ്കാളികളായി ഈ സൂനഹദോസ് ചേർന്നത്.
ലോകത്തിലെ മുഴുവൻ ക്രൈസ്തവ സഭാനേതാക്കളെയും പ്രദേശിക വിഭാഗങ്ങളെയും ആശയപരവും സംഘടനാപരമായ ഐക്യത്തിലേക്ക് എത്തിക്കുക എന്നതായിരുന്നു സൂനഹദോസ് വിളിച്ചുചേർക്കപ്പെട്ടതിന്റെ ഉദ്ദേശ്യം.
ഈ സൂനഹദോസിന്റെ അദ്ധ്യക്ഷത വഹിച്ചത് സ്പെയിനിലെ കൊർദുബായിലെ ബിഷപ്പായിരുന്ന ഹോസിയൂസ് ആയിരുന്നു എന്ന് പറയപ്പെടുന്നു.
പുത്രനായ ദൈവത്തിന്റെ ദൈവിക സ്വഭാവവുമായി ബന്ധപ്പെട്ട ക്രിസ്തുവിജ്ഞാനീയ വിഷയത്തിലും പിതാവായ ദൈവവുമായുള്ള ബന്ധത്തേക്കുറിച്ചും തീരുമാനം എടുക്കുന്നതിൽ ഈ സൂനഹദോസ് വിജയിച്ചു.
ഈസ്റ്റർ പെരുന്നാളിന്റെ ആചരണം ക്രൈസ്തവ സഭയിൽ ഏകീകരിച്ചതും നിഖ്യാ-കോൺസ്റ്റാന്റിനോപ്പിൾ വിശ്വാസപ്രമാണത്തിന്റെ ആദ്യ ഭാഗം രൂപീകരിച്ചതും ആദ്യ കാല കാനോൻ നിയമങ്ങൾ നിർമ്മിച്ചതും ഈ സൂനഹദോസാണ്.
സാർവത്രിക സൂനഹദോസ്
ക്രൈസ്തവ സഭയുടെ ആദ്യത്തെ സാർവത്രിക സൂനഹദോസ് ആയിരുന്നു നിഖ്യയിലെ ഒന്നാം സൂനഹദോസ്.
റോമൻ സാമ്രാജ്യത്തിൻ്റെ എല്ലാ ഭാഗങ്ങളിലും ഉള്ള സഭയെ പ്രതിനിധീകരിക്കുന്ന, താത്വികമായി, മുഴുവൻ സഭയുടെയും ഒരു പൊതുസമ്മേളനം ആദ്യമായി വിളിച്ചു ചേർക്കപ്പെട്ടത് നിഖ്യയിലാണ്.
മുഴുവൻ ക്രൈസ്‌തവലോകത്തെയും  പ്രതിനിധീകരിക്കുന്ന നിയമനിർമ്മാണ സമ്മേളനം വഴി സഭയിൽ സമവായം കൈവരിക്കാനുള്ള ആദ്യ ശ്രമമെന്ന നിലയിൽ ഈ സൂനഹദോസിന് ചരിത്രപരമായി പ്രാധാന്യമുണ്ട്.
ക്രിസ്തുവിജ്ഞാനീയം ചർച്ച ചെയ്ത ആദ്യ അവസരമായിരുന്നു ഈ സൂനഹദോസ്.
അതിലൂടെ തുടർന്നും പൊതുസൂഹദോസുകൾ വിളിച്ചു ചേർത്ത് വിശ്വാസം, കാനോനുകൾ തുടങ്ങിയവ നിർണയിക്കുന്നതിന് ഒരു മാതൃക സൃഷ്ടിക്കപ്പെട്ടു.
ഈ സൂനഹദോസ് സാധാരണയായി ക്രൈസ്തവ ചരിത്രത്തിലെ ആദ്യത്തെ ഏഴ് സാർവത്രിക സൂനഹദോസുകളുടെ കാലഘട്ടത്തിൻ്റെ തുടക്കമായി കണക്കാക്കപ്പെടുന്നു.
തീരുമാനങ്ങൾ നിഖ്യാ വിശ്വാസപ്രമാണം കോൺസ്റ്റൻ്റൈൻ ചക്രവർത്തിയും , നിഖ്യയിലെ ആദ്യ സൂനഹദോസിൽ പങ്കെടുത്ത ബിഷപ്പുമാരും (325) നിഖ്യാ-കോൺസ്റ്റാൻ്റിനോപ്പിൾ വിശ്വാസപ്രമാണം പ്രദർശിപ്പിക്കുന്ന ഒരു ഐക്കൺചിത്രം
നിഖ്യാ സൂനഹദോസ് ഏറ്റവും പ്രധാനമായി ഒരു വിശ്വാസപ്രമാണവും ക്രിസ്തീയ വിശ്വാസത്തിൻ്റെ പ്രഖ്യാപനവും സംഗ്രഹവും രൂപപ്പെടുത്തി.
നിരവധി വിശ്വാസപ്രമാണങ്ങൾ അക്കാലത്ത് നിലവിലുണ്ടായിരുന്നു.
ആദ്യകാലം മുതൽ, വിവിധ വിശ്വാസപ്രമാണങ്ങൾ ക്രിസ്ത്യാനികൾക്ക് പരസ്പരം തിരിച്ചറിയലിന് ഉള്ള മാർഗമായി, പ്രത്യേകിച്ച് മാമ്മോദീസ സമയത്ത് ഉൾക്കൊള്ളുന്നതിനും തിരിച്ചറിയുന്നതിനും, വർത്തിച്ചിരുന്നു.
ഉദാഹരണത്തിന്, റോമിൽ നോമ്പിലും ഉയിർപ്പുപെരുന്നാളിന്റെ കാലത്തും അപ്പോസ്തോലന്മാരുടെ വിശ്വാസപ്രമാണം വളരെ പ്രചാരത്തിലുണ്ടായിരുന്നു.
നിഖ്യാ സൂനഹദോസിൽ, സഭയുടെ വിശ്വാസത്തെ വ്യക്തമായി നിർവചിക്കാനും അത് ഏറ്റുപറയുന്നവരെ ഉൾപ്പെടുത്താനും അല്ലാത്തവരെ ഒഴിവാക്കാനും ഒരു പ്രത്യേക വിശ്വാസപ്രമാണം അംഗീകരിക്കപ്പെട്ടു.
യഥാർത്ഥ നിഖ്യാ വിശ്വാസപ്രമാണം ഇപ്രകാരം ആണ്:
സർവ്വശക്തനായ പിതാവും, ദൃശ്യവും അദൃശ്യവുമായ സകലത്തിന്റെയും സ്രഷ്ടാവുമായ, ഏക ദൈവത്തിലും; ദൈവത്തിൻറെ ഏക പുത്രനും, സകല സൃഷ്ടികൾക്ക് മുമ്പ് പിതാവിൽ നിന്ന് ജനിച്ചവനും, ഏകജാതനും, പിതാവിന്റെ സാരാംശത്തിൽ നിന്ന് ഉള്ളവനും, ദൈവത്തിൽ നിന്നുള്ള ദൈവവും, പ്രകാശത്തിൽ നിന്നുള്ള പ്രകാശവും, സത്യദൈവത്തിൽ നിന്നുള്ള സത്യദൈവവും, ജന്മം നൽകപ്പെട്ടവനും എന്നാൽ സൃഷ്ടിക്കപ്പെടാത്തവനും, പിതാവിനോട് സത്തയിൽ ഒന്നായിരിക്കുന്നവനും, തന്നിലൂടെ സകലതും, സ്വർഗ്ഗത്തിലും ഭൂമിയിലും ഉള്ള സർവ്വവും ഉണ്ടായവനും, മനുഷ്യരായ നമുക്കുവേണ്ടിയും നമ്മുടെ രക്ഷയ്ക്ക് വേണ്ടിയും ഇറങ്ങിവന്ന്, അവതീർണ്ണനാവുകയും, മനുഷ്യനാവുകയും, കഷ്ടപ്പാടുകൾ അനുഭവിക്കുകയും, മൂന്നാം ദിവസം ഉയിർത്തെഴുന്നേൽക്കുകയും, സ്വർഗ്ഗങ്ങളിലേക്ക് ആരോഹണം ചെയ്യുകയും ചെയ്തവനും, ജീവിച്ചിരിക്കുന്നവരെയും മരിച്ചവരെയും വിധിക്കാൻ വീണ്ടും വരാനിരിക്കുന്നവനും ആയ ഏക കർത്താവ് യേശുക്രിസ്തുവിലും; അതോടൊപ്പം പരിശുദ്ധാത്മാവിലും ഞങ്ങൾ വിശ്വസിക്കുന്നു.
എന്നാൽ അവൻ ഇല്ലായിരുന്ന സമയം ഉണ്ടായിരുന്നു എന്നും ജനിക്കുന്നതിന് മുൻപ് ഇല്ലായിരുന്നു എന്നും ഒന്നുമില്ലായ്മയിൽ നിന്ന് അവൻ ഉണ്ടായി എന്നും പറയുന്നവരെയും ദൈവപുത്രൻ വ്യത്യസ്തമായ ഒരു "ഹൈപ്പോസ്റ്റാസിസ്" അല്ലെങ്കിൽ സാരാംശത്തിൽ നിന്ന് ഉള്ളവനാണെന്നോ സൃഷ്ടിക്കപ്പെട്ടവൻ ആണെന്നോ മാറ്റത്തിനോ വ്യതിയാനത്തിനോ വിധേയൻ ആണെന്നോ വാദിക്കുന്നവർക്കും - ഇവയെ കാതോലികവും അപ്പസ്തോലികവുമായ സഭ "അനാഥെമാ" കൽപിക്കുന്നു.
381ൽ ഒന്നാം കോൺസ്റ്റാന്റിനോപ്പിൾ സൂനഹദോസ് ഈ വിശ്വാസപ്രമാണം ഭേദഗതി ചെയ്ത് കൂടുതൽ വിപുലമാക്കി.
നിഖ്യാ വിശ്വാസപ്രമാണത്തിലെ ചില സവിശേഷ ഘടകങ്ങൾ, മിക്കവാറും കോർദോവയിലെ ഹോസിയൂസ് തന്നെ, ആറിയൻ വീക്ഷണത്തെ എതിർക്കുന്നതിനായി ഉൾച്ചേർത്തവയാണ്.
യേശുക്രിസ്തുവിനെ "വെളിച്ചത്തിൽ നിന്നുള്ള വെളിച്ചം", "സത്യദൈവത്തിൽ നിന്നുള്ള സത്യ ദൈവം" എന്ന് വിശേഷിപ്പിക്കുന്നു.
യേശുക്രിസ്തുവിന്റെ ദൈവത്വം പ്രഘോഷിക്കുന്നു.
യേശുക്രിസ്തു "ജന്മം നൽകപ്പെട്ടവൻ, സൃഷ്ടിക്കപ്പെടാത്താവൻ" എന്ന് വിശേഷിപ്പിക്കപ്പെടുന്നു.
യേശുക്രിസ്തു ഒന്നുമില്ലായ്മയിൽ നിന്ന് ഉണ്ടായ വെറുമൊരു സൃഷ്ടിയല്ലെന്നും, മറിച്ച്  "പിതാവിൻ്റെ സത്തയിൽ നിന്ന്" ഉണ്ടായ യഥാർത്ഥ ദൈവപുത്രൻ ആണെന്നും ഉറപ്പിച്ചുപറയുന്നു.
അവൻ "പിതാവുമായി ഏക സാരാംശം" ആണെന്ന് ഏറ്റു പറയുന്നു.
യേശുക്രിസ്തു "സത്യദൈവം" ആയിരിക്കുന്നതുപോലെ തന്നെ പിതാവായ ദൈവവും "സത്യദൈവം" ആണെങ്കിലും, അവർ "ഒരു സാരാംശം" തന്നെ ആണെന്ന് പ്രഖ്യാപിക്കുന്നു.
അനാഥെമകൾ
വിശ്വാസപ്രമാണത്തിൻ്റെ അവസാനം ചേർത്ത അനാഥെമ കൾ (വിശ്വാസവിരുദ്ധ സിദ്ധാന്തങ്ങൾക്കുള്ള ശാപം), ആറിയൻമാരുടെ അവകാശവാദങ്ങളെ വ്യക്തമായി നിരാകരിക്കാൻ രൂപകൽപ്പന ചെയ്‌തിരിക്കുന്നവയാണ്.
പിതാവിനോടൊപ്പം പുത്രൻ്റെ സഹവാസം ഉറപ്പിച്ചു പറയാൻ "അവനില്ലാത്ത ഒരുസമയം ഉണ്ടായിരുന്നു" എന്ന വീക്ഷണം തള്ളിക്കളയപ്പെട്ടു.
പിതാവിനെപ്പോലെ പുത്രനും എല്ലാ തരത്തിലുള്ള ബലഹീനതയ്ക്കും കളങ്കത്തിനും അതീതനാണെന്നും ഏറ്റവും പ്രധാനമായി സമ്പൂർണ്ണ ധാർമിക പൂർണ്ണതയിൽ നിന്ന് വിട്ടുമാറാൻ അവനു കഴിയില്ലെന്നും വ്യക്തമാക്കുന്നതിന് അവൻ "മാറ്റപ്പെടാവുന്നവനാണ്, മാറ്റത്തിന് വിധേയനാണ്" എന്ന കാഴ്ചപ്പാട് തള്ളിക്കളയപ്പെട്ടു.
അങ്ങനെ, ആറിയന്മാർക്കും അവരുടെ എതിരാളികൾക്കും ഒരുപോലെ സ്വീകാര്യമായ ഒരു മാമോദീസാ പ്രമാണത്തിന് പകരം, ആറിയനിസത്തിന് വ്യക്തമായി വിരുദ്ധവും അതിൻറെ വീക്ഷണത്തിന്റെ കാമ്പുമായി പൊരുത്തപ്പെടാത്തതുമായ വിശ്വാസപ്രമാണമാണ് സൂനഹദോസ് പ്രഖ്യാപിച്ചത്.
ഈ വിശ്വാസപ്രമാണത്തിൻ്റെ ഉള്ളടക്കം യൗസേബിയസ് തൻ്റെ സഭയ്‌ക്കെഴുതിയ ഒരു കത്തിലും അത്തനാസിയോസിൻ്റെ കൃതികളിലും മറ്റിടങ്ങളിലും സംരക്ഷിക്കപ്പെട്ടിരിക്കുന്നു.
ഹോമോവോസിയൻമാർ (ഏകസത്താവാദികൾ) ആറിയൻ വാദക്കാർക്കെതിരെ ഏറ്റവും കൂടുതൽ ശബ്ദമുയർത്തുന്നവരായിരുന്നു.
നാടുകടത്തപ്പെട്ടവർ
നിഖ്യയിൽ പ്രഖ്യാപിക്കപ്പെടുന്ന വിശ്വാസപ്രമാണത്തെ അംഗീകരിക്കാൻ വിസമ്മതിക്കുന്ന എല്ലാവരും നാടുകടത്തപ്പെടും എന്ന കോൺസ്റ്റന്റൈൻ ചക്രവർത്തിയുടെ മുൻപത്തെ പ്രഖ്യാപനം അദ്ദേഹം നടപ്പിലാക്കി.
ആറിയൂസ്, തിയോണാസ്, സേക്കുന്ദുസ് എന്നിവർ വിശ്വാസപ്രമാണം അംഗീകരിക്കാൻ വിസമ്മതിച്ചതിനെ തുടർന്ന് സഭയിൽ നിന്ന് മഹറോൻ ചെയ്യപ്പെടുകയും അതോടൊപ്പം ഇല്ലിയറിയയിലേക്ക് നാടുകടത്തപ്പെടുകയും ചെയ്തു.
ആറിയൂസിന്റെ അനുയായികളെ "ക്രിസ്ത്യാനിത്വത്തിൻ്റെ ശത്രുക്കൾ" ആയി പ്രഖ്യാപിച്ചതോടൊപ്പം ആറിയൂസിൻ്റെ കൃതികൾ കണ്ടുകെട്ടാനും "തീജ്വാലകൾക്ക് ഏൽപ്പിക്കാനും" സൂനഹദോസ് ഉത്തരവിട്ടു.
എന്നിരുന്നാലും, സാമ്രാജ്യത്തിൻ്റെ വിവിധ ഭാഗങ്ങളിൽ വിവാദങ്ങൾ തുടർന്നുകൊണ്ടിരുന്നു.
യഹൂദ പഞ്ചാംഗത്തിൽ നിന്ന് ഈസ്റ്റർ കണക്കുകൂട്ടൽ മാറ്റുന്നു
ഈസ്റ്റർ അഥവാ ഉയർപ്പ് പെരുന്നാൾ യഹൂദരുടെ പെസഹയുമായും പുളിപ്പില്ലാത്ത അപ്പത്തിൻ്റെ പെരുന്നാളുമായും ബന്ധപ്പെട്ടിരിക്കുന്നു.
ക്രിസ്ത്യാനികൾ വിശ്വസിക്കുന്നത് പോലെ കുരിശുമരണം പുനരുത്ഥാനം എന്നിവ ആ സമയത്താണ് നടന്നത്.
2ാം നൂറ്റാണ്ടിൽ സിക്സ്റ്റസ് 1ാമൻ മാർപാപ്പയുടെ കാലത്ത് തന്നെ ഒരു വിഭാഗം ക്രിസ്ത്യാനികൾ ചാന്ദ്രമാസമായ നിസാനിലെ ഒരു ഞായറാഴ്ച ഈസ്റ്റർ ആയി തിരഞ്ഞെടുത്തിരുന്നു.
ഏത് ചാന്ദ്രമാസമാണ് നീസാൻ ആയി നിശ്ചയിക്കേണ്ടതെന്ന് നിർണ്ണയിക്കാൻ, ക്രിസ്ത്യാനികൾ യഹൂദ സമൂഹത്തെ ആശ്രയിച്ചു.
3ാം നൂറ്റാണ്ടിൻ്റെ അവസാനത്തോടെ ചില ക്രിസ്ത്യാനികൾ യഹൂദ പഞ്ചാംഗത്തിന്റെ ക്രമരഹിതമായ അവസ്ഥയിൽ അതൃപ്തി പ്രകടിപ്പിക്കാൻ തുടങ്ങി.
വസന്തവിഷുവത്തിന് മുമ്പ് 14ാം ദിവസം വരുന്ന മാസം തിരഞ്ഞെടുത്തുകൊണ്ട് സമകാലിക യഹൂദന്മാർ തെറ്റായ ചാന്ദ്രമാസത്തെ നീസാൻ മാസമായി കണക്കാക്കുക ആണെന്ന് അവർ വാദിച്ചു.
ക്രൈസ്തവർ, യഹൂദ വിവരദാതാക്കളെ ആശ്രയിക്കുന്ന പതിവ് ഉപേക്ഷിച്ച്, പകരം ഏത് മാസമാണ് നീസാൻ എന്ന് സ്വതന്ത്രമായി കണക്കാക്കി അതിൻപ്രകാരം  ഈസ്റ്റർ നിശ്ചിയിക്കണമെന്നും, അത് എല്ലായ്പ്പോഴും വിഷുവത്തിനുശേഷം ആയിരിക്കണം എന്നും ഈ ചിന്തകർ ആവശ്യപ്പെട്ടു.
നിസാൻ 14ാം തീയതി ഒരിക്കലും വിഷുവത്തിന് മുമ്പ് ആകാൻ പാടില്ലാത്തത് ആണെന്നും, സമകാലിക യഹൂദ പഞ്ചാംഗം വിഷുവദിനത്തെ അവഗണിച്ചുകൊണ്ട് പഴയ പാരമ്പര്യം ലംഘിക്കുന്നത് ആണെന്നും ആരോപിച്ച അവർ ക്രൈസ്തവർ യഹൂദ പഞ്ചാംഗം ഉപയോഗിക്കുന്ന രീതി അവസാനിപ്പിക്കുന്നത് ന്യായീകരിച്ചു.
അതേസമയം മറ്റുള്ളവർ, ഒരു ക്രിസ്ത്യൻ വീക്ഷണകോണിൽ നിന്ന് യഹൂദ കണക്കുകൂട്ടലുകൾ തെറ്റാണെങ്കിലും, യഹൂദ പഞ്ചാംഗത്തെ ആശ്രയിക്കുന്ന അന്നത്തെ പതിവ് രീതി തുടരണമെന്ന് അഭിപ്രായപ്പെട്ടു.
സ്വതന്ത്രമായ കണക്കുകൂട്ടലുകൾക്കായി വാദിച്ചവരും യഹൂദ പഞ്ചാംഗത്തെ തുടർന്നും ആശ്രയിക്കണമെന്ന് വാദിക്കുന്നവരും തമ്മിലുള്ള തർക്കം ഔപചാരികമായി പരിഹരിക്കുന്നതിൽ സൂനഹദോസ് വിജയിച്ചു.
റോമിലും അലക്സാണ്ട്രിയയിലും കുറച്ചുകാലമായി ഉപയോഗിച്ചുവന്നിരുന്ന സ്വതന്ത്ര മാസഗണനരീതിയെ അംഗീകരിച്ചുകൊണ്ടാണ് സൂനഹദോസ് തീർപ്പ് കൽപ്പിച്ചത്.
യഹൂദന്മാർ നിർവചിച്ചിരിക്കുന്ന നിസാൻ മാസത്തിനുപകരം, ക്രിസ്ത്യൻ മാനദണ്ഡങ്ങൾക്കനുസൃതമായി തിരഞ്ഞെടുത്ത നിസാൻ മാസത്തിലെ ഞായറാഴ്ചയായിരിക്കണം ഈസ്റ്റർ എന്ന് സൂനഹദോസ് തീരുമാനിച്ചു.
യഹൂദ പഞ്ചാംഗത്തെ അണുകൂലിച്ചവരോട് ("പ്രോട്ടോപാഷൈറ്റ്സ്") ഭൂരിപക്ഷ തീരുമാനത്തോട് വിധേയപ്പെടാൻ സൂനഹദോസ് നിർദ്ദേശിച്ചെങ്കിലും അവരെല്ലാം പെട്ടെന്ന് അങ്ങനെ ചെയ്തില്ല എന്നത് 4ാം നൂറ്റാണ്ടിന്റെ ഉത്തരാർദ്ധത്തിൽ എഴുതപ്പെട്ട ചില പ്രബോധനങ്ങളും, കാനോനുകളും, ലഘുരേഖകളും വെളിവാക്കുന്നു.
ഈ രണ്ട് നിയമങ്ങൾ (ഈസ്റ്റർ ആചരണം യഹൂദ പഞ്ചാംഗത്തിൽ നിന്ന് സ്വതന്ത്രമാക്കുന്നതും എല്ലാ ക്രൈസ്തവരുടെയും ഇടയിൽ ഒരേ രീതിയിലേക്ക് കൊണ്ടുവരുന്നതും) മാത്രമാണ് ഈസ്റ്റർ ആചരണത്തെക്കുറിച്ച് നിഖ്യാ സൂനഹദോസ് ഔദ്യോഗികമായി പ്രഖ്യാപിച്ചിട്ടുള്ളത്.
കണക്കുകൂട്ടലിനുള്ള മറ്റ് വിശദാംശങ്ങളൊന്നും സൂനഹദോസ് വ്യക്തമാക്കിയില്ല.
ഇക്കാരണത്താൽ, കണക്കുകൂട്ടൽ മിക്കവാറും പ്രായോഗിക പരിഗണനകൾ അനുസരിച്ച് നടപ്പാക്കി വരുകയും, നൂറ്റാണ്ടുകൾ നീണ്ടുനിന്ന ഈ പ്രക്രിയ പലപ്പോഴും വിവാദങ്ങൾക്ക് തിരികൊളുത്തുകയും ചെയ്തു.
അവയിൽ ചിലത് ഇപ്പോഴും പരിഹരിക്കപ്പെട്ടിട്ടില്ല.
നിസാൻ മാസം 14ാം തീയതി എന്നാണോ അന്ന് തന്നെ, ഞായറാഴ്ച അല്ലാത്ത ദിവസമാണെങ്കിൽ കൂടിയും, ഈസ്റ്ററായി ആചരിച്ചിരുന്ന ചതുർദശിവാദികൾക്ക് എതിരെ (ക്വാർട്ടോഡെസിമനികൾ) സൂനഹദോസ് നിലപാടെടുക്കുകയും  ഞായറാഴ്ച ദിവസം ആചരിക്കുന്നതിന് പെരുന്നാൾ മാറ്റിവയ്ക്കുന്ന രീതിയെ പ്രോത്സാഹിപ്പിക്കുകയും ചെയ്തു.
മിലീത്തിയൻ ശീശ്മ പരിഹരിക്കുന്നു
അലക്സാണ്ഡ്രിയൻ സഭയിലെ ആദ്യകാല വിഘടിത വിഭാഗമായ മിലീത്തിയൻ ശീശ്മക്കാരെ അടിച്ചമർത്തുന്നത് നിഖ്യാ സൂനഹദോസിന് മുമ്പാകെ വന്ന മറ്റൊരു പ്രധാന കടമ്പ ആയിരുന്നു.
അവരുടെ നേതാവായ മിലീത്തിയോസിനോട്, ഈജിപ്തിലെ ലൈക്കോപോളിസ് എന്ന തൻ്റെ സ്വന്തം നഗരത്തിൽ തുടരണമെന്നും എന്നാൽ പുതിയ പുരോഹിതന്മാരെ നിയമിക്കാനുള്ള അധികാരമോ അവകാശങ്ങളോ ഉപയോഗിക്കരുതെന്നും സൂനഹദോസ് ആജ്ഞാപിച്ചു; പുതിയ പുരോഹിതരെ നിയമിക്കുന്നതിനായി പട്ടണത്തിൻ്റെ ചുറ്റുപാടുകളിലേക്ക് പോകാനോ മറ്റൊരു രൂപതയിൽ പ്രവേശിക്കാനോ അദ്ദേഹത്തെ വിലക്കിയിരുന്നു.
മിലീത്തിയോസ് തൻ്റെ മെത്രാൻ പദവി നിലനിർത്തിയെങ്കിലും അദ്ദേഹം നിയമിച്ച സഭാംഗങ്ങൾക്ക് കൈ വയ്പ് വീണ്ടും സ്വീകരിക്കേണ്ടി വന്നു.